kardosdrur/scandi-wiki huggingface dataset:
Astronomisk Selskab

Astronomisk Selskab stiftedes i 1916 og er en dansk forening for amatørastronomer, professionelle astronomer og andre, der interesserer sig for astronomi. Foreningen tæller i dag godt 700 medlemmer fordelt over hele landet og har som formål at virke for udbredelsen af kendskab til og interesse for astronomi og astronomisk forskning. Foreningen udgiver bladet Knudepunktet, der udkommer 4 gange om året.

Referencer

Ekstern henvisning 
 Foreningens hjemmeside

Foreninger fra Danmark
Etableret i 1916
Astronomiske selskaber og institutioner
I Frederiks og Marys fodspor til Færøerne 2005

Programmet for den kongelige families besøg på Færøerne i perioden 20. juni – 23. juni 2005. Kronprinsesse Mary besøger Færøerne for første gang og kronprins Frederiks besøg er hans første officielle statsbesøg på Færøerne. Med på turen rejser også Dronning Margrethe og Prins Henrik.

Program 
Mandag 20. juni:
 Ankomst til Tórshavn med kongeskibet Dannebrog.
 Besøg på regeringshalvøen Tinganes og i Lagtinget.
 Kronprinsparert besøger Tórshavn Domkirke.
 Byrådet byder på frokost.
 Kongeparret besøger det historiske museum, lægger grundstenen til den nye kirke i Hoyvík og besøger William-Heinesen-huset.
 Kronprinsparret besøger imens kunstmuseet og den danske Marine-Garnison.
 Til aften byder ministerpræsidenten Jóannes Eidesgaard til galamiddag i Nordens Hus. Stjernen i aftenen program er sangerinden Eivør Pálsdóttir.

Tirsdag 21. juni:
 Ankomst med Dannebrog til Sandur.
 Kongefamilien besøger kirken og udgravningsstederne.
 Rejse videre med Dannebrog til Suðuroy, hvor der er middag hos byrådet i Vágur kommune.
 Kongeparret besøger Ruth-Smith-Museet, mens kronprinsparret besøger den færøske uldfabrik Sirri.
 Sammen går kongefamilien til museumsskibet ?Johanna?.
 Til slut besøger kongefamilien Tvøroyri. Kongeparret besøger bl.a. galleriet Oyggin mens kronprinsparret besøger hospitalet og plejehjemmet.
 Aftenen tilbringes med byrådet for Tvøroyri kommune i Trongisvágur.

Onsdag 22. juni:
 Dannebrog ankommer til Klaksvík.
 Kongeparret besøger Nordø-tunnelen og Christianskirken, imens besøger kronprinsparret Viðareiði. Og senere finder mødet med det australske fællesskab på Færøerne sted.
 Byrådet i Klaksvík byder på frokost.
 Kongefamilien sejler videre med kystvagtskibet ?Brimil? til Fuglafjørður.
 På landjorden går turen til Leirvík.
 Mens kongeparret besøger Elduvík, rejser kronprinsparret videre til Gjógv.
 Tilbage i Tórshavn er der middag om bord på Dannebrog for indbudte gæster.

Torsdag 23. juni:
 Kongeskibet ankommer til Sørvágur.
 Kongefamilien besøger Gásadalur.
 Derefter besøger kongeparret museer i Sandavágur og Miðvágur.
 Imens flyver kronprinsparret med helikopter til Mykines.
 Efter et besøg på plejehjemmet byder byrådet i Miðvágur kommune på frokost.
 Om eftermiddagen afsluttes kongefamiliens besøg på Færøerne med en pressekonference på Hotel Vágar overfor lufthavnen.

Kilder 
 Tinganes.fo – Jóannes Eidesgaards velkomtale  (På dansk)
 BT.dk – "Dronningen mødte tapper dreng"
 BT.dk – "Mary kunne ikke stå for færøsk baby"

Wikinews 
 Dänisches Kronprinzenpaar auf den Färöern (på tysk)

Begivenheder i 2005
Færøernes historie
Blakshøj (højdepunkt)

Blakshøj er et dansk højdepunkt, som ligger 73 meter over havet. Blakshøj er det højeste punkt i Uldrup Bakker ved nordsiden af Horsens Fjord 10 km sydvest for Odder.

Bakker i Danmark
Odder Kommunes geografi
Frihed, lighed og Louise

Frihed, Lighed og Louise er en satirisk komedie fra 1944 instrueret af Lau Lauritzen Jr. efter manuskript af Svend Rindom.

Medvirkende 
Karen Lykkehus
Ebbe Rode
Helle Virkner
Lisbeth Movin
Mogens Davidsen
Frits Helmuth
Helga Frier
Knud Heglund
Poul Müller
Bjørn Watt Boolsen
Ib Schønberg

Handling 
Direktør Max Kildals privatliv er gået helt i koks. Husets to kvinder, konen Louise og datteren Vibeke kaster ham rundt i manegen, når de spiller deres rigpige-intrigespil. Max ligger helt og aldeles under for kvindernes tyranni. For Max er der i hvert fald ingen, der interesserer sig. Og dog. En dag forstår han, at han er værdsat af sin sekretær - og så sætter han trumf på over for kvinderne derhjemme.

Referencer

Eksterne henvisninger 
 

Spillefilm fra Danmark
Danske film fra 1944
Film instrueret af Lau Lauritzen junior
Flugten fra millionerne

Flugten fra Millionerne er en spillefilm fra 1934 med manuskript og instrueret af Paul Fejos.

Handling 
En mørk og dyster aften samles på den afdøde millionær Jensen-Boschs gamle slot arvingerne til hans mange millioner for at høre hans sidste ønsker. Mørket ligger tæt omkring det gamle slot, alt varsler ilde. Så længe familien har eksisteret, har den aldrig kunnet enes. Ved oplæsningen af testamentet breder alvoren sig over ansigterne, og trodsen og vreden er at læse i de forventningsfulde øjne.

Medvirkende  
Blandt de medvirkende kan nævnes:

 Inge Arvad
 Erling Schroeder
 Chr. Arhoff
 Johannes Meyer
 Kai Holm
 Rasmus Christiansen
 Peter Nielsen
 Maria Garland
 Agnes Rehni
 Ingeborg Pehrson
 Knud Heglund

Referencer

Eksterne henvisninger 
 

Komediefilm fra Danmark
Danske film fra 1934
Det brændende spørgsmål

Det brændende spørgsmaal er en dansk spillefilm fra 1943 instrueret af Alice O'Fredericks efter manuskript af Svend Rindom og Thit Jensen. Filmen handler om frivilligt moderskab.

Handling 
Bodil Kragh, en sød og frisk ung pige, bliver henrykt, da hun hører, at hendes gamle flamme Carsten vender tilbage til byen, og hun og Carsten aftaler, at de aldrig mere vil gå fra hinanden. Bodil får imidlertid ikke lov til at være glad og ubekymret ret længe, idet hendes chefs søn Hugo, en døgenigt og pigejæger, benytter enhver lejlighed til at nævne, at han mener, at der foreligger mulighed for, at hun bliver moder til hans børn. Da Bodil siden erfarer, at hun er gravid, er hun bange for, at dette vil ødelægge hendes muligheder med flammen Carsten.

Medvirkende i udvalg 
Poul Reumert
Grethe Holmer
Maria Garland
Katy Valentin
Poul Reichhardt
Bodil Kjer
Sigrid Horne-Rasmussen
Carl Heger
Peter Nielsen
Asbjørn Andersen

Noter

Eksterne henvisninger 
 

Spillefilm fra Danmark
Dramafilm fra Danmark
Danske film fra 1943
Film instrueret af Alice O'Fredericks
Vuze

Vuze (tidligere Azureus) er et Java baseret BitTorrent program, som understøtter I2Ps og Tors anonyme kommunikations protokoller. Programmet understøtter for tiden Windows, Mac OS X, Linux og Unix. Azureus er desuden latin for azur, en himmelblå farve.

Azureus BitTorrent Client tillader brugeren at downloade flere filer i én brugergrænseflade (GUI). Programmet giver mulighed for detaljeret information og konfiguration. Når man henter en torrent, kan man se:

 hvilke filer man har downloadet
 hvor mange procent af hver fil og hvilke stykker man mangler, stykkernes numre og tilgængelighed
 hvem der hentes fra, deres download og upstream hastigheder, IP, port, klient program og endnu flere muligheder, hvis man er Super-Seeding.
 download og upstream hastigheder, resterende tid, fil- og tracker information.

Azereus giver brugeren mulighed for at specificere den højeste upload og download hastighed og kan konfigureres som mange andre klienter. Azureus giver desuden brugeren mulighed for at åbne filer, inden den komplette torrent er hentet. Ud over det kan Azureus fungere som sin egen tracker (serveren som overvåget Bittorrent sværmen), hvilket giver brugere mulighed for at dele deres filer uden først at skulle uploade den til en hjemmeside. Azureus' funktionalitet kan udvides med forskellige plugins, hvoraf en af de mere populære er Country Locator.

Den Blå Giftfrø (Dendrobates azureus) er vist på Azureus' hjemmeside og i programmets opstartsskærm, og lægger uden tvivl navn til projektet.

Den seneste version af Azureus introducerer funktionen Distribueret Database, som er en udvidelse af BitTorrent protokolen, hvilket gør programmet mindre afhængingt af trackers. Det giver mulighed for at en torrent, hvor den originale tracker er nede eller meget langsom, kan få bruger-data (og til sidst downloade filen) fra andre brugere af Azureus. Ulempen ved dette er private trackers, som kræver medlemskab og ikke vil have at ikke-medlemmer downloader deres torrents. De private trackers er nødsaget til at ændre deres torrents, så Azureus ved at der ikke skal videregives information om sværmen til brugeren.

Nogle kritikere siger at dette er 'at genopfinde hjulet', mens de henviser til tidligere peer-to-peer protokoller og programmer, som BitTorrent blev bifaldet for at ... Andre ser det som en udvikling af Bittorrent protokollerne.

Eksterne henvisninger 

 Azureus SourceForge hjemmeside
 Azureus wiki 

Frie fildelingsprogrammer
Fildelingsprogrammer til Linux
Fildelingsprogrammer til OS X
Fildelingsprogrammer til Windows
Konin

Konin er en by i Voivodskabet Storpolen i det centrale Polen omkring 100 km sydøst for Poznan og 50 km nord for Kalisz ved floden Warta. Konin havde 77.847 indbyggere(2012). Trafikalt er Konin placeret ved E30 fra Cork i Irland til Omsk i Rusland og EuroCityforbindelsen Berlin-Warszawa. Før 1999 var Konin hovedstad i Konin Voivodeship (1975-1998)

Historie 

1795-1807 var Konin en del af Sydpreussen og oplevede stor tysk indvandring.

Under 2. verdenskrig var Konin efter Det tredje riges besættelse af Polen en del af "Reichsgau Wartheland". I skovene i nærheden af byen begik Naziterne massakrer på polske jøder, der udgjorde 30% af byens befolkning før krigen.

Kilder

Eksterne henvisninger 

Byer i Polen
Skakverdensmestre (kvinder)

Verdensmesterskab i skak for kvinder

Mestrenes navn og regeringstid

Verdensmesterskabernes historie

Se også 

 Skakverdensmestre – mandlige verdensmestre
 Danmarksmestre

Referencer 

Skakspillere
Lister over personer
Sport for kvinder
Kvalitet (flertydig)

Kvalitet har flere betydninger:
 Kvalitet – en type egenskab, der står i modsætning til kvantitet
 Kvalitet (skak) – om at vinde/miste en kvalitet i skak
 Kvalitetskontrol – kontrol af produktion af varer og tjenesteydelser
Statskirke

En statskirke er et kirkesamfund, der er en stats officielle kirkeretning og som er sikret og styret af staten. Normalt vil en statskirke være kendetegnet ved at samtlige beslutninger af både åndelig, indrekirkelig og verdslig art træffes af staten, og at man automatisk er medlem af statskirken fra fødslen. Sådan var kirken i Danmark frem til Junigrundloven i 1849, hvor folkekirken blev indført.
Om det nuværende, ret komplicerede, forhold mellem stat og kirke i Danmark, se artikel om folkekirken.

Referencer

Politik og religion
Valby Gasværk

Valby Gasværk lå mellem Vigerslev Allé og Retortvej i den københavnske bydel Valby. Det var et af Danmarks største gasværker med et areal på . Det producerede kulgas fra 1907 til 1963, og derefter blev der fortsat oplagret gas. 

I 1964 blev anlægget ødelagt af en kraftig eksplosion, hvorefter grunden blev ryddet, og der blev bl.a. bygget beboelsesejendomme på stedet.

Oplagring af gas skete herefter i den nærliggende Køgevejens Gasbeholder, der blev opført efter eksplosionen.

Eksplosionen 
26. september 1964 kl. 9.36 skete der en eksplosion i gasværkets pumpe- eller målerhus. Det var en af de mindre bygninger ud mod Vigerslev Allé midt mellem de to store tanke. Bygningen var ved uagtsomhed blevet fyldt med en blanding af luft og gas (knaldgas), som uagtsomt blev antændt. Selv om mængden af knaldgas formodentlig var langt under 1.000 m³, blev bygningen nærmest pulveriseret, og der blev slået hul på begge gasbeholderne. Den udstrømmende gas (ca. 140.000 m³) antændtes af brændende bygningsdele og brændte med høje flammer i et par minutter uden at gøre yderligere skade.

Braget, rystelserne m.m. fra eksplosionen var så voldsomme, at københavnerne først troede, at der var faldet en atombombe. Tre arbejdere på gasværket omkom ved eksplosionen, en mand i en bagerforretning i nærheden døde af forskrækkelse/hjertelammelse og en anden døde af nedfaldne teglsten. Omkring 200 personer blev kvæstet og behandlet på hospitalerne. Mere end 100.000 ruder blev knust i en radius på op til fem km fra stedet. Der blev ødelagt værdier for over 35 mio. kr. svarende til 370 mio. kr. i 2013.

Efter ulykken blev gasværket, der ved eksplosionen kun havde fungeret som fordelingscentral for andre gasværkers gas, helt lukket og jævnet med jorden.

Kilder

Eksterne henvisninger 
DR-tv Bonanza: Katastrofen på Valby Gasværk
Københavns Stadsarkiv: Eksplosionen på Valby Gasværk
Alt om Historie: Valby Gasværk 1964 - "Er der sprunget en atombombe?"
Erik V. Pedersens hjemmeside: Valby Gasværk
Leif Zieglers tekst på www.gamle-dage.dk 
Kristeligt Dagblad: Ild over Valby
https://www.youtube.com/watch?v=HDfo72dRymI

Ulykker
Gasværk
Begivenheder i 1964
Etableret i 1907
Ophørt i 1964
Forsvundne bygninger, konstruktioner og anlæg i København
Gasværker i Danmark
Minekatastrofen på Holmen

Minekatastrofen på Holmen var en ulykke, der skete den 23. november 1951, hvor der udbrød brand på Holmen i København i en træbygning, der tilhørte Søminevæsenet.

Brandvæsenet var ikke informeret om, at den brændende bygning indeholdt 11 søminer.

Kl. 22.53 eksploderede minerne (med 4700 kilo trotyl) med en kraft, der lagde store dele af Batteriet Quintus øde.

Ved eksplosionen omkom 16 personer heraf 11 brandmænd fra Københavns Brandvæsen, 3 reddere fra Falcks Redningskorps samt 2 af søværnets ansatte, 62 personer blev såret.

Se også 
Brandkatastrofer

Eksterne henvisninger 
Dansk Militærhistorie - Holmenkatastrofen
 Flådens historie - Minekatastrofe 1951

København i 1900-tallet
Brande
Eksplosioner
Begivenheder i 1951
Cremefraiche

Cremefraiche eller creme fraiche (af fransk crème fraîche 'frisk fløde') er syrnet og ofte pasteuriseret fløde.

Syrnede mejeriprodukter
Fløde
Skånske herreder

Skåne var historisk opdelt i 23 herreder (med svenske navne i parentes):
Tobiasnætter (film)

Tobiasnætter er en dansk filmlystspil fra 1941, skrevet af Kelvin Lindemann og instrueret af Johan Jacobsen. 

Filmens titel er henviser til udtrykket Tobiasnætter, hvor et nygift par afstår fra at fuldbyrde ægteskabet.

Medvirkende
Eva Heramb
Berthe Qvistgaard
Clara Østø
Petrine Sonne
Mathilde Nielsen
Henrik Bentzon
Angelo Bruun
Helge Kjærulff-Schmidt
William Bewer
Sigurd Langberg

Eksterne henvisninger 
 

Komediefilm fra Danmark
Danske film fra 1941
Film instrueret af Johan Jacobsen
Tror du jeg er født i Gaar!

Tror du jeg er født i Gaar! er en dansk spillefilm fra 1941 instrueret af Alice O'Fredericks og Lau Lauritzen Jr. efter deres manuskript.

Handling 
Der har lige været begravelse. Udenfor kirkegården står familiens medlemmer og diskuterer, hvor meget den afdøde arveonkel, den rige legetøjsfabrikant Th. Olsen, har efterladt sig. Familien står og venter på lille Cornelius Nielsen, som altid kommer for sent. Da han dukker op, begynder en livlig diskussion om, hvem onkel Theobald mon har indsat som arving.

Medvirkende 

 Max Hansen, Cornelius Nielsen, Kontorist
 Maria Garland, Fru Emma Solberg, pensionatsværtinde
 Bodil Steen, Johanne, Emma Solbergs Datter
 Tove Arni, Paula, Husassistent
 Knud Heglund, Henrik Hahe
 Eigil Reimers, Hans Hahe, Direktør
 Victor Montell, Overretssagfører Brix Jensen
 Berthe Qvistgaard, Frøken Poulsen, Sekretær
 Mathilde Nielsen, Frøken Møller
 Vera Lindstrøm, Pensionær, frk. Stjernebo
 Petrine Sonne, Frøken Møller
 Aage Foss, Holm
 Karl Goos, T.H. Andersen, direktør
 Axel Schultz, Kunde hos barber
 Erika Voigt, Andersens kone
 Harald Holst, Kunde hos barber
 Karl Jørgensen, Lange, kontorist
 Käthe Hollesen, Kvinde på gaden
 Torkil Lauritzen, Barber
 Jens Kjeldby, Mand, der snakker om Cornelius i sporvog
 Alex Suhr, Bogø, pensionær
 Bruno Tyron, Holm, pensionær
 Helga Frier, Fru Nicolaisen
 Susanne Friis, Pensionær
 Henry Nielsen, Portner

Referencer

Eksterne henvisninger 
 

Komediefilm fra Danmark
Danske film fra 1941
Film instrueret af Alice O'Fredericks
Film instrueret af Lau Lauritzen junior
Bedstemor går amok

Bedstemor gaar amok er en komediefilm fra 1944 fra ASA Film. Filmen er instrueret af Alice O'Fredericks og Lau Lauritzen jun. efter manuskript skrevet af O'Frederiks og Jon Iversen. 

Filmen indgik i biografprogrammet 'ASA spiller op' sammen med ASA's andre produktioner Ferd'nand paa Fisketur, Dansk sport i smaaglimt og Rejsefeber.

Handling 
Enkefru Betty Larsen er en gammel dame på over 70. Hendes liv har ikke været nogen dans på roser, for hun har siden sit nittende år været gift med en gerrig og tyrannisk mand. Hun har aldrig kunnet gøre, hvad hun havde lyst til, men nu da han har forladt sit jordiske paulun, tager hun revanche. Hun synes, at livet er herligt og aner ikke, at familien skumler bag hendes ryg. De er forargede over hendes livsglæde og bange for, at hun skal ødsle formuen bort.

Medvirkende 
Blandt de medvirkende kan nævnes:

Petrine Sonne
Chr. Arhoff
Helge Kjærulff-Schmidt
Lily Broberg
Sigrid Horne-Rasmussen
Bjarne Forchhammer
Knud Heglund
Henry Nielsen

Noter

Eksterne henvisninger 
 

Spillefilm fra Danmark
Danske film fra 1944
Komediefilm fra Danmark
Film instrueret af Alice O'Fredericks
Dansksprogede film
Det kære København

Det kære København er en dansk komediefilm fra 1943, instrueret af Svend Methling efter manuskript af Svend Rindom.

Medvirkende 
 Johannes Meyer
 Erni Arneson
 Gunnar Lauring
 Valdemar Skjerning
 Carl Heger
 Karen Berg
 Petrine Sonne
 Hans Ulrik Neumann
 Jørn Jeppesen
 Schiøler Linck
 Knud Heglund

Eksterne henvisninger 
 

Danske film fra 1944
Komediefilm fra Danmark
Film instrueret af Svend Methling
Danske film omhandlende København i 1900-tallet
Normal

Normal bruges i flere betydninger:

 Normal kan være synonymt med "almindelig", og modsat "afvigende". Se Normal (sociologi).
 En normal bruges i matematikken om en lang række koncepter. Se Normal (matematik).
 En normal er i fysikken og måleteknikken en præcis fysisk realisering af en bestemt længde, vægt, spænding el.lign. Se Normal (fysik).
 Butikskæde med lavpriser etableret i 2013 med navnet Normal.
Pickup

En pickup kan være:
 Pickup (guitar) – en enhed på en elektrisk guitar.
 Pickup (bil) – en slags lille åben varevogn.
 Pickup (grammofon) – en del af en grammofon.
Lille skestork

Lille skestork (Platalea minor) er en fugl i familien ibisser. Arten har det mindste udbredelsesområde af alle skestorke, og det er den eneste, som anses for truet. Den er knyttet til kystområder i Østasien, og man mener, at den tidligere har været almindelig i størstedelen af sit udbredelsesområde. I nutiden er den kun kendt som rugende på nogle små klippeøer langs vestkysten af Nordkorea, mens den har tre overvintringsområder ved Hong Kong, Taiwan og i Vietnam, og derudover har man set den på træk visse andre steder.

Bestand 
Artens totale population af adulte individer blev i 2012 vurderet til at være cirka 1600.

Man mener, at hovedårsagen til nedgangen i artsantallet ligger i ødelæggelsen af dens biotop eller mere præcist i "udnyttelsen" af tidevandsbankerne til landbrugsformål og senest til akvakulturer og industrialisering. Koreakrigen (1950-1953) må også have haft en negativ virkning på arten, for fuglene holdt op med at yngle i Sydkorea ved den tid. I Japan, hvor den var almindelig som overvintrende, blev den voldsomt sjælden i samme periode, og i de seneste år har man ikke haft en vinter, hvor man har observeret mere end 5 fugle.

Beskyttelse 
Netop nu er arten nogenlunde godt beskyttet i Nordkorea, hvor de små yngleøer langs kysterne er erklæret som beskyttelseszone med begrænset adgang. Arten er dog truet på mange måder, særligt i vinterkvartererne. Behovet for arealer til industriformål er stort på overvintringsstederne i Taiwan, mens pladserne i Vietnam omdannes til rejeopdræt, selv om de befinder sig midt i et område under Ramsar-konventionen. I Hong Kong forhindrer forstyrrelser fra fiskere og muslingedyrkere ofte fuglene i at æde ved lavvande. Derudover vil forureningen sandsynligvis blive et væsentligt problem med den fortsatte forøgelse af befolkningstallene i Fjernøsten.

Kilder 
 BirdLife International 2012. Platalea minor. IUCN Red List of Threatened Species. Version 2013.2. Hentet 27. dec 2013.
Ibisser
Saint Vincent og Grenadinerne

Saint Vincent og Grenadinerne er en østat i den østlige del af det Caribiske Hav på grænsen til Atlanterhavet. Det er en del af de små Antiller og er beliggende syd for Saint Lucia og nord for Grenada. Ud over hovedøen Saint Vincent hører der yderligere 31 øer til staten.

Historie 
De caribiske indianere gjorde hård modstand mod den europæiske kolonisering frem til 1700-tallet. Før den tid havde øen fungeret som skjulested for afrikanske slaver, som enten var flygtet fra naboøerne eller havnet der som følge af skibbrud. Disse blev som garifuna og blev ofte gift med lokale indianere.

I 1719 begyndte franskmændene plantagedrift på øen. I 1763 blev den afstået til Storbritannien, men havnede igen under fransk styre i 1779, før den igen blev overtaget af Storbritannien som følge af Paristraktaten i 1783. Årene frem til 1796 blev præget af konflikter mellem kolonisterne og indianerne, og mere end 5000 indianere blev deporteret til Roatán, en ø udenfor Honduras.

Slaveriet blev afskaffet i 1834 og resulterede i immigration fra andre folkeslag, blandt andet portugiser og asiater. Disse levede ofte under dårlige vilkår.

Administrativ inddeling 
Saint Vincent og Grenadinene er delt ind i seks administrative sogne. De fem er på St. Vincent, mens Grenadinene er samlet i et eget sogn.

 Charlotte
 Grenadines
 Saint Andrew
 Saint David
 Saint George
 Saint Patrick

Kilder og eksterne henvisninger

 
Lande i Nordamerika
Caribiske øer
Monarkier i Nordamerika
Spurve under Taget

Spurve under Taget er en dansk spillefilm fra 1944 instrueret af Charles Tharnæs efter eget manuskript og med musik af Emil Reesen.

Handling 
De to unge mennesker, vi her stifter bekendtskab med, er såre almindelige. Ser vi nærmere på dem, kan det være, at vi opdager, hvor kønt og rigtigt det almindelige er. Deres anonyme, hverdagsgrå tilværelse har også sin poesi, den nemlig der altid er i to unge sind, som en god skæbne med sans for lune har anbragt oppe under taget lige overfor hinanden i en baggård, mens sommersolen bifaldende ser til.

Medvirkende 

 Karin Nellemose, Mathilde, en ung ensom Pige
 Ebbe Rode, Carl, en ung ensom Mand
 Rasmus Christiansen, Sommerkjær, Blomsterhandler og Inkassato
 John Price, Port-Sheiken
 Valdemar Møller, Olsen, en vred Hundemand
 Petrine Sonne, Fru Olsen, Olsens flittige Kone
 Helle Virkner, En halvvoksen Pige
 Jørn Jeppesen, Ernst, Sømand
 Jens Kjeldby, Viggo, Ernsts glade Kammerat
 Tove Bang, Ellen, Mathildes ligeglade Veninde
 Henry Nielsen, En Gaardmand
 Lille Vibeke, Barnet

Referencer

Eksterne henvisninger 
 

Spillefilm fra Danmark
Danske film fra 1944
Sæd

Sperma eller sæd er væsken, som er de fleste handyrs befrugtningsenhed. Den består af spermatozoer (sædceller) og sekret. 

Mandens sæd kommer fra sædblæren, testiklerne og prostata og kan under samleje føres ind i kvindens livmodermund. Sperma stødes ud af penis, når manden får udløsning, ejakulation. Sæden er mælkeagtig og noget tyktflydende og består af spermatozoer, vand, salt, proteiner og fruktose. Spermatozoer, som når frem til æggelederne, kan føre til graviditet.

Sædceller er haploide, så human sæd indeholder kun 23 kromosomer. Politiet kan sammenligne DNA fra sæd på et gerningssted med en mistænkts blod.

Steriliserede mænds sperma mangler blot spermatozoerne.

Se også 
 Sædcelledannelse

Formering
Seksualitet
Kropsvæsker
Billet mrk.

Billet mrk. er en spillefilm om ægteskabssvindel fra 1946 instrueret af John Price efter manuskript af Fleming Lynge.

Handling 
Marie Jantzen, en dygtig og energisk kvinde i begyndelsen af 40'erne, er indehaverske af et velfungerende strygeri. Takket være sparsommelighed er det lykkedes hende at erhverve en solid bankkonto og en god livsforsikring. Men hun føler sig alligevel snydt af livet. Arbejdet har ikke levnet hende tid til at nyde livet, og som de fleste kvinder længes hun efter at få en mand og et hjem. En dag lader Marie sig friste af en ægteskabsannonce og indlægger billet, og det er sådan, hun kommer i forbindelse med Georg Tingbo.

Medvirkende
Ellen Gottschalch
Gunnar Lauring
Erni Arneson
Petrine Sonne
Lise Thomsen
Jakob Nielsen
Lily Weiding
Thorkild Roose
Charles Wilken
Tove Maës
Henny Lindorff
Eik Koch
Ingeborg Pehrson

Noter

Eksterne henvisninger 
 

Danske film fra 1946
Spillefilm fra Danmark